R: De fiecare dată la această întrebare noi recomandăm clienților să pună gardul numai după ce au venit cu un expert topo pe teren și au identificat clar colțurile. Recomandarea e ca în ziua în care stabiliți cu expertul că vă vedeți pe teren să puneți borne permanente în colțuri (groapă săpată exact unde vă arată expertul, turnat beton și pus un marker care să fie acolo pe termen lung) – bornele pe care noi le-am pus acum câțiva ani în aproape toate proiectele, deși au fost la momentul îngropării lor absolut corect poziționate s-au mai deplasat iar unele au dispărut de pe teren, iar precizia lor este de +/- 50 cm – un expert topo vă poate identifica colțurile cu o precizie de milimetri și așa știți că pe termen lung nu aveți nicio problemă cu vecinii. Firește că puteti să vă puneți gardul și fără un topograf și, dacă aveți noroc, nimeriți pe pozițiile bune … dacă nu, la un moment dat va trebui să vi-l mutați, dacă sunt abateri (pot fi erori chiar de 10-15 cm și un vecin mai puțin înțelegător v-ar putea solicita să vă mutați gardul, iar asta va impune niște costuri destul de mari). Noi lucrăm în toate proiectele noastre cu o firmă din Brașov – Topgis srl – dl. Radu Ionica – tel. 0767 670 115 / dl. Liviu Stoica – tel. 0767 104 330 – office.topgis@gmail.com sau office@topgis.ro ), de care suntem foarte multumiți. Firește că puteți veni cu orice alt expert agreat de ANCPI / OCPI Brașov doriți și credeți de cuviință, însă cei menționați mai sus au toate documentele și coordonatele terenurilor noastre și suntem convinși că nu veți găsi un preț mai bun decât cel pe care il percep dânșii pentru lucrare.